আরেকটা  ব্যাপার। একটু পর পরই ওকে সমানে মুর্খ বা বেকুব ডাকাটা মাটিল্ডার একেবারেই সহ্য হতো না। সে যে এই দুটার কোনটাই না তাতো সে জানেই। ভেতরে রাগটা জ্বলতে জ্বলতে বাড়তে লাগলো কেবল। রাতে নিজের বিছানায় শুয়ে শুয়ে একটা সিদ্ধান্ত নিয়ে ফেললো সে শেষ পর্যন্ত। এরপর থেকে যখনি ওর বাবা বা মা ওর প্রতি ওইরকম অমানবিক আচরণ করবে সে-ও কোন না কোনভাবে একটা রাস্তা বের করবে বাবা-মাকে পাল্টা শিক্ষা দিয়ে দেবার। একবার দুইবার ঠিকমতো শিক্ষা দিতে পারলে তাদের আচরণগুলো সহ্য করাটাও একটু সহজ হবে ওর জন্য। আর তখন মাথাটা ঠান্ডা রাখাও সহজ হয়ে যাবে অনেক।